Android TV la xe na piataforma par smart TV svilupada e prodota da Google. Grasie al sistema oparadivo Android parmete de sovrametare on'intermuxo uxuario interativo a la normale programasion televixiva. El sistema el xe sta prexentà al Google I/O el 25 de zugno del 2014 come suçesor al preçedente Google TV. Android TV el pole esar inserio anca inte le TV, e anca inte i set-top box. I uxuari i pole ndar sol Google Play Store par descargar aplicasion Android, co i servisi de streaming mèdia Netflix e Hulu, cusì come anca i xughi. Sta piataforma la ga la riçerca vocale par catar veloçemente contegnui o rispondare a domande , aplicasion multimediali inte el mexo, e xughi inte el soto. La navigasion inte el'intermuxo la xe jestionabile da on controller de xugo, da on telecomando, o da l'aplicasion mobile de Android TV.